Diari Oficial de la Generalitat Valenciana


Sumari del DOGV 9450, del 17-10-2022 (2022/9114)

Informació pública de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, en concret, d'una central fotovoltaica denominada Instal·lació fotovoltaica Bellús i la infraestructura d'evacuació, potència a instal·lar-hi d'1 MW, al terme municipal de Bellús, expedient ATALFE/2020/36.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9450

Data del DOGV
:   17-10-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9114


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, en concret, d'una central fotovoltaica denominada Instal·lació fotovoltaica Bellús i la infraestructura d'evacuació, potència a instal·lar-hi d'1 MW, al terme municipal de Bellús, expedient ATALFE/2020/36. [2022/9114]  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
- la Llei 21/2013, de 9 de desembre, d'avaluació ambiental, i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de forest,  
- la Llei 14/2003, de 10 d'abril, de patrimoni de la Generalitat, respecte a la utilització i l'aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció i declaració d'utilitat pública, en concret, de la instal·lació elèctrica que s'hi indica.  
Peticionari: Energia, Innovación y Desarrollo Fotovoltaico, SA, CIF A5XXXXXX8 i amb domicili social al polígon industrial Outeda-Curro, E03, 36286 Barro (Pontevedra).  
Tipus de central elèctrica: central fotovoltaica denominada «Projecte tècnic d'instal·lació fotovoltaica Bellús», amb potència per a instal·lar-hi d'1 MW, incloses les infraestructures d'evacuació.  
Emplaçament dels grups generadors: polígon 7, parcel·les 138 i 139, Belenguer, del terme municipal de Bellús.  
Emplaçament de la infraestructura d'evacuació: polígon 7, parcel·les 68, 8 i 9 (coincideix amb els suports de línia aèria) i encreuament amb el barranc del Salt (parcel·la 9027).  
Òrgan competent per a autoritzar la instal·lació: Direcció General / Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
Projecte. Denominació: Instal·lació Fotovoltaica Bellús, de potència de pic de 1.209,60 kWp i potència nominal de 1.000 kW.  
Estudi d'integració paisatgística.  
Memòria justificativa del compliment dels criteris del Decret llei 14/2020.  
Pla de desmantellament i restitució del terreny i entorn afectat.  
  
Llista dels elements, espais, serveis i instal·lacions públiques afectats per l'actuació.  
Separates dirigides a: l'Ajuntament de Bellús, Iberdrola Distribución Eléctrica, SAU, i la Confederació Hidrogràfica del Xúquer.  
Relació de béns i drets afectats.  
Pressupost: 296.669,65 -  
Característiques principals:  
La central fotovoltaica denominada Projecte tècnic d'instal·lació fotovoltaica Bellús, d'1 MW, està composta d'un camp generador de 2.240 mòduls fotovoltaics de 540 Wp, muntats directament sobre el sòl en estructura fixa metàl·lica. Els mòduls s'hi han d'agrupar en 20 cadenes de 28 mòduls en sèrie en inversors.  
Inversors: 4 inversors de 250 kW de potència nominal, que es connecten amb la part de baixa tensió del transformador del centre de transformació.  
Centre de transformador i mesura particular: 1.000 kVA, relació de transformació 0,8/20 kV.  
La línia d'evacuació comença des del centre transformador i s'intercalen trams subterranis i aeris. El primer tram subterrani va del centre de transformació al primer suport amb un cable de 240 mm² de secció, conductor d'alumini i aïllament HEPR.  
El tram següent és de línia elèctrica aèria de 20 kV, de cable sense aïllament d'alumini-acer, LA-56 (AL-AC 54.6 mm²).  
El darrer tram fins al centre de seccionament és de tipus subterrani amb un cable de 240 mm² de secció, conductor d'alumini i aïllament HEPR.  
El punt de connexió de la central amb la xarxa de distribució s'ha de fer a través d'un nou suport aeri subterrani en la línia L-04 Benigànim 20 kV de la ST de l'Olleria, entre els suports 840182 i 840185, per a permetre l'entrada-eixida a la nova instal·lació de centre de seccionament. El centre de seccionament telecomandament independent i nou suport necessari són objecte dels tràmits dels procediments corresponents, en expedients diferents i d'acord amb la Llei 24/2013, de 26 de desembre, del sector elèctric, i el Decret 88/2005, de 29 d'abril.  
  
Finalitat: generar energia elèctrica mitjançant una instal·lació solar fotovoltaica, així com evacuar-ne a la xarxa de distribució d'energia elèctrica.  
La documentació s'ha d'exposar per a consulta pública en l'adreça electrònica següent: http://www.indi.gva.es/va/web/energia/inicio, en valencià, i http://www.indi.gva.es/web/energia/inicio, en castellà, en l'apartat «Informació pública», disponibles l'endemà de la publicació.  
  
I es fa públic per a coneixement general i perquè totes les persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment al Servei Territorial d'Indústria, Energia i Mines de València, situat al carrer de Gregorio Gea, 27, de València, així com dirigir al dit servei territorial les al·legacions que es consideren oportunes en el termini de quinze (15) dies hàbils comptadors a partir de l'endemà de la publicació del present anunci segons el procediment d'urgència previst en la Llei 39/2015, d'acord amb l'article 10.8 del Decret llei 1/2022, del 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna que modifica la redacció de l'article 33.1 del Decret llei 14/2020, del 7 d'agost, les quals es poden presentar per via telemàtica a través de la seu electrònica de la Generalitat, mitjançant l'enllaç següent https://www.gva.es/va/inicio/procedimientos'id\_proc=15091&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedeix a les persones que tinguen la condició d'interessades, d'acord amb l'article 4 de la Llei 39/2015, d'1 d'octubre, del procediment administratiu comú de les administracions públiques, interposar els recursos procedents contra la resolució definitiva del procediment.  
  
València, 9 de setembre de 2022.- El cap del Servei Territorial d'Indústria, Energia i Mines: Roberto Javier Anchel Añó.